Kjara (Chiara Raggi) estas itala kantaŭtoro, gitaristo kaj komponisto. Ŝi estas finalisto de la Nacia Premio “Bianca D’Aponte 2018”; laŭreato de la premio “Suoni dallʻItalia”, aljuĝita al ŝi de Mariella Nava, kiu proponis al ŝi fariĝi parto de ŝia diskeldonejo “Suoni dallʻItalia”. Ŝi havas tri albumojn en la itala: Molo 22 (2009), Disordine (2015), Lacrimometro (2017).
#000002
Ŝi estas la interpretisto kaj aŭtoro, kune kun Fabiola Fenili, de la interreta serio “La misaventuroj de kantaŭtorino”, kiu aperis en ĉiuj multsalonaj kinejoj “Giometti” tra la lando por malfermi la filmon de Disney-Pixar Coco kaj ankaŭ en televido ĉe Icaro TV, cifereca kanalo 91. De januaro 2017 Kjara estas en la “muzika familio” de Aramini Strumenti Musicali (Bo) kiel subtenanto por la markoj “Effedot Guitars” kaj “Leho Ukuleles”. Ekde majo 2018 ŝi estas la aŭtorino kaj prezentisto de la semajna rubriko Kantaŭtorino: Mi kantas kaj diras aferojn en Icaro TV. En marto 2018, kune kun la gitaristinoj Paola Selva kaj Fabiana Ferrandino, ŝi donis la vivon al la ĉiumonata rubriko “Guitar Ladies” de la magazino Ghitarra Acustica en kiu ŝi skribas pri gitaroj kaj gitaristinoj. Ĉi-jare Kjara fondis novan sendependan muzikeldonejon “Musica di Seta” (Silkmuziko), kiu okupiĝas pri la eldonado, surmerkatigo, kaj antaŭenigo de albumoj verkitaj kaj kantitaj fare de kantaŭtorinoj.
#000003
En 2019 Kjara eldonis sian unuan albumon en Esperanto Blua Horizonto, kunlabore kun la FEI-Itala Esperanto-Federacio kaj Vinilkosmo. Ŝi fasciniĝis pro la muzikeco de la lingvo kaj kion ĝi reprezentas por ŝi: ideo de egaleco kaj forta kaj unika esprimplena libereco. Mozaiko de Kjara, tradukita/adaptita al Esperanto de Federico Gobbo, aperis kiel unuopaĵo du jarojn post ŝia unua Esperanta albumo, la 14an de aprilo 2021, en la mortodatreveno de Zamenhof.
#000004
Post la sukceso de la pasinta jaro, kiam ŝi gajnis per la kanto Mozaiko la unuan premion de “Eŭrovizio de Malplimultaj Lingvoj”, Kjara revenas por kanti en Esperanto kun novecaj elementoj en la albumo Nuda.
#000005
La albumeto Nuda enhavas kvar kantojn: Tiu ĉi tempo kaj Nombru ĉion neniam estis eldonitaj, Sablo venta estas eltirita el la albumo Disordine (2015), kaj Mozaiko estas la akustika versio de unu el la kantoj plej gravaj por la artistino.
#000007
Nombru ĉion (Fai la conta): Listo de belaj aferoj kiuj odoras je ĉiutageco. Etaj kaj valoraj aferoj, perloŝnuroj kaj novaj muzikoj. La sola maniero rezisti estas nombri la bonajn aferojn ĉirkaŭ ni kaj konservi ilin kiel trezoron, uzi ilin kiel ilon, kiel vojon al sereneco.
#000010
Sablo venta (Sabbbia e Vento): Kjara volis “revivigi” ĉi tiun malnovan kanton, ĉar ĝi portas bildojn al ŝi karajn, sablon kaj venton, du elementojn kiuj estas parto de ŝia historio, de ŝiaj originoj, de ŝia naskiĝurbo Rimini, kaj kiuj, kiam ili estas kune, konfuzas, kreas kaoson. Malgraŭ la paso de la jaroj, estas ĉiam interese elpensi novajn manierojn trairi la “sablan venton”.
#000011